Uredba Komisije (ES) št. 1165/95

z dne 23. maja 1995

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2658/87 [1] o tarifni in statistični nomenklaturi ter skupni carinski tarifi, kakor je bila nazadnje spremenjena z Uredbo Komisije (ES) št. 3115/94 [2] in zlasti člena 9 Uredbe,

ker je zaradi zagotavljanja enotne uporabe kombinirane nomenklature, ki je priloga navedene uredbe, treba sprejeti ukrepe v zvezi z uvrstitvijo blaga iz Priloge te uredbe;

ker Uredba (EGS) št. 2658/87 določa splošna pravila za razlago kombinirane nomenklature in se ta pravila uporabljajo tudi za vsako drugo nomenklaturo, ki delno ali v celoti temelji na njej ali ji dodaja dodatne pododdelke in ki jo določajo posebni predpisi Skupnosti, z namenom uporabe carinskih ali drugih ukrepov v zvezi z blagovno menjavo;

ker se mora v skladu z navedenimi splošnimi pravili blago, poimenovano v stolpcu 1 preglednice, priložene k tej uredbi, uvrstiti v ustrezne tarifne oznake KN, ki so navedene v stolpcu 2, in sicer iz utemeljitev, navedenih v stolpcu 3;

ker je primerno, da se po določbah iz člena 12(6) Uredbe Komisije (EGS) št. 2913/92 o carinskem zakoniku Skupnosti [3], imetnik za obdobje treh mesecev še naprej lahko sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in ki niso v skladu s pravicami, določenimi s to uredbo;

ker oddelek za tarifno in statistično nomenklaturo Odbora za carinski zakonik ni podal mnenja v roku, ki ga je določil njegov predsedujoči, za izdelka št. 4 in 7 v priloženi preglednici;

ker so ukrepi, predvideni s to uredbo, v skladu z mnenjem oddelka za tarifno in statistično nomenklaturo Odbora za carinski zakonik, glede izdelkov št. 1, 3, 5 in 6 v priloženi preglednici,

SPREJELA NASLEDNJO UREDBO:

Člen 1

Blago, poimenovano v stolpcu 1 priložene preglednice, je zdaj uvrščeno v kombinirano nomenklaturo v ustrezne tarifne oznake KN iz stolpca 2 navedene preglednice.

Člen 2

Na podlagi člena 12(6) Uredbe (EGS) št. 2913/92 se je za obdobje treh mesecev mogoče še naprej sklicevati na zavezujoče tarifne informacije, ki so jih izdali carinski organi držav članic in niso skladne s pravicami, ki jih določa ta uredba.

Člen 3

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 23. maja 1995

Za Komisijo

Mario Monti

Član Komisije

[1] UL L 256, 7.9.1987, str. 1.

[2] UL L 345, 31.12.1994, str. 1.

[3] UL L 302, 19.10.1992, str. 1.

--------------------------------------------------

PRILOGA

Poimenovanje blaga | Uvrstitev v tarifno oznako KN | Utemeljitev |

(1) | (2) | (3) |

1.Okrasni izdelek (svetleča fontana ali "pipa s tekočo vodo"), nesestavljen pakiran za prodajo na drobno. Sestavljen, različni plastični deli (podlaga s premerom okoli 15 cm, vgrajen svetilni sistem in električni motorček s kablom za napajanje, s stikalom, tremi bazenčki, raznimi cevkami za povezavo, pipo, figurico plesalca, umetnimi rožami in listjem, itd.) sestavljajo en ali drug narisani izdelek (višina med 30 in 40 cm) | 39264000 | Uvrstitev opredeljujeta določbi 1 in 6 splošnih pravil za razlago kombinirane nomenklature in besedilo tarifnih oznak KN 3926 in 39264000 |

2.Copati z zgornjim delom iz tekstila in podplatom iz plastike (debeline približno en centimeter), katerega zunanja stran je v celoti prekrita z zelo tanko plastjo tekstilnega materiala, slabe kakovosti, zalepljenega vzdolž robov | 64041910 | Uvrstitev opredeljujeta določbi splošnih pravil 1 in 6 za razlago kombinirane nomenklature, opomba 4(b) k Poglavju 64 in besedilo tarifnih oznak KN 6404, 640419 in 64041910 |

3.Avtomatizirani sistem kaset v ohišju, sestavljen zlasti iz:(a)enega ali več shranjevalnih modulov knjižnice (vsak vsebuje hranilne celice za hranjenje kaset in robota, ki ga upravlja mikroprocesor, ter ima enega ali več pritrjenih ogrodij kasetnega pogona in eno ali več nadzornih enot); in(b)upravljavska enota za knjižnico z integrirano programsko opremo (ki povezuje shranjevalne module knjižnice in eno ali več centralnih procesnih enot).Ta sistem je posebej izdelan za avtomatsko nalaganje, obdelovanje, hranjenje in brisanje kaset z magnetnimi trakovi, namenjenim avtomatski obdelavi podatkov | 84719910 | Uvrstitev opredeljujeta določbi splošnih pravil 1 in 6 za razlago kombinirane nomenklature, opomba 5B k Poglavju 84 in besedilo tarifnih oznak KN 8471, 847199 in 84719910 |

4.Omrežni vmesnik, namenjen za vgradnjo v naprave za avtomatsko obdelavo podatkov (AOP), ki so povezane s kabli. Omogoča izmenjavo podatkov preko lokalnega omrežja (LAN) brez uporabe modema.S takšnim vmesnikom se lahko naprava AOP uporablja kot vhodno-izhodna naprava za drugo napravo ali centralno procesno enoto. Vmesnik je tiskano vezje velikosti približno 10 × 21 cm z integriranim vezjem ter aktivnimi in pasivnimi elementi. Nameščen je z vrsto nožic, ki ustrezajo razširitveni reži ("slot") v napravi AOP, s priključkom na povezovalni LAN kabel in svetlečimi (LED) diodami | 85178290 | Uvrstitev opredeljujeta določbi splošnih pravil 1 in 6 za razlago kombinirane nomenklature, opomba 5 k Poglavju 84 in besedilo tarifnih oznak KN 8517, 851782 in 85178290 |

5.Miniaturen elektroakustični sprejemnik (slušalka) v ohišju, katerega zunanje dimenzije ne presegajo 7 × 7 × 5 mm.Sprejemnik je sestavljen iz magneta, tuljave in prepone za sprejem električnih signalov, zaradi katerih prepona vibrira in s tem ustvarja slišen zvok Sprejemnik se lahko uporablja skupaj z ojačevalnikom kot slušni aparat | 85183090 | Uvrstitev opredeljujeta določbi splošnih pravil 1 in 6 za razlago kombinirane nomenklature, opomba 2(a) k Poglavju 90 in besedilo tarifnih oznak KN 8518, 851830 in 85183090 |

6.Laserski kopirni stroj, ki ga sestavlja zlasti naprava za skeniranje (skener), digitalna naprava za obdelavo slik in tiskalna naprava (laserski tiskalnik), v enem ohišju.Naprava za skeniranje uporablja optični sistem, ki ga sestavljajo svetilka, ogledala, leče in fotocelice za skeniranje izvirne slike vrstico za vrstico. Kopije se izdelujejo elektrostatično preko bobna na laserskem tiskalniku s posrednim postopkom. Laserski kopirni stroj ima več dodatnih funkcij za spreminjanje prvotne slike, npr. pomanjšanje, povečanje, senčenje | 90091200 | Uvrstitev opredeljujeta določbi splošnih pravil 1 in 6 za razlago kombinirane nomenklature in besedilo tarifnih oznak KN 9009 in 90091200 |

7.Zvezdice in srčki v raznih barvah (rdeča, zelena in svetleče srebrna) ter večbarvna zrnca, velikosti glave bucike, iz plastične folije, ki se uporabljajo za okras npr. miz, na katerih se streže hrana za praznovanje pusta, za otroške zabave ali za advente praznike. Okrasni učinek je dosežen z lesketanjem izdelka | 95059000 | Uvrstitev opredeljujeta določbi splošnih pravil 1 in 6 za razlago kombinirane nomenklature in besedilo tarifnih oznak KN 9505 in 95059000 |

+++++ TIFF +++++

--------------------------------------------------